দক্ষিণ এশীয় নদীর ডলফিন
দক্ষিণ এশীয় নদীর ডলফিন হলো প্ল্যাটানিস্টা প্রজাতির দাঁতাল তিমি যার আবাসস্থল হলো উত্তর ভারতীয় উপমহাদেশে স্বাদু পানি। প্রচীনকাল থেকেই গঙ্গা নদী শুশুক এবং সিন্ধু নদী শুশুকের প্রজাতি(যথাক্রমে পি. জি. গাঙ্গেটিকা এবং পি. জি. মাইনর) কে এই প্রজাতির(পি. গাঙ্গেটিকা) উপ-প্রজাতি হিসাবে বিবেচনা করা হত। জেনেটিক এবং রূপগত প্রমাণের পর ২০২১ সালে তাদেরকে পৃথক প্রজাতি হিসাবে স্বীকৃতি দেওয়া হয়। গঙ্গা এবং সিন্ধু নদীর ডলফিন ৫,৫০,০০০ বছর আগে বিস্তৃত হয়েছে বলে অনুমান করা হয়। এরাই প্ল্যাটানিস্টিডে পরিবার এবং প্লাটানিস্টোডিয়া অতি পরিবারের একমাত্র জীবিত সদস্য। প্রাচীন জ্ঞাতির জীবাশ্ম অলিগোসিনের শেষের দিকের। দক্ষিণ এশীয় নদীর ডলফিনগুলো ছোট কিন্তু মজুত তিমি বর্গীয় যাদের লম্বা নাসা বা রোস্ট্রা, চওড়া ফ্লিপার এবং ছোট পৃষ্ঠীয় পাখনা রয়েছে। তাদের বেশ কয়েকটি অস্বাভাবিক বৈশিষ্ট্য রয়েছে। তারা ঘোলা নদীর জলে বাস করে, তাদের চোখ ছোট এবং লেন্সহীন। ডলফিন দিকনির্দেশনার জন্য ইকোলোকেশনের উপর নির্ভর করে। মাথার খুলির তরমুজের উপরে বড় ছিদ্র থাকে, যা তাদের প্রতিধ্বনি সংকেতকে নির্দেশ করতে সাহায্য করে। এই ডলফিনরা মূলত মাছ এবং চিংড়ি শিকার করে এবং জলের স্তম্ভ জুড়ে তাদের শিকার করে। তারা সারাদিন সক্রিয় থাকে এবং ছোট ছোট দলে দেখা যায়। উভয় প্রজাতিই আইউসিএন লাল স্তন্যপায়ী প্রাণীর তালিকা অনুযায়ী বিপন্ন প্রজাতি হিসাবে তালিকাভুক্ত। এর প্রধান হুমকির মধ্যে রয়েছে বাঁধ, ব্যারেজ, মাছ ধরার জাল এবং রাসায়নিক ও শব্দদূষণ।